cyanic-selkie/wikianc huggingface dataset:
אבנר איתי
חייו
בשנת 2000 הוענק לאיתי פרס שר המדע התרבות והספורט ע"ש פרנק פלג לשנת תש"ס, על פעילות אמנותית ברמה גבוהה רבת שנים.
איתי לימד ניצוח מקהלה באקדמיות למוזיקה בתל אביב ובירושלים, ורבים מתלמידיו מנצחים כיום בישראל ובחו"ל. לימד וריכז את מגמת ניצוח המקהלה בבית הספר למוזיקה ע"ש בוכמן-מהטה שבאוניברסיטת תל אביב.
נרג'יס נג'אר
נרג'יס נג'אר (בערבית: نرجس نجّار; בצרפתית: Narjiss Nejjar; נולדה בשנת 1971) היא במאית ותסריטאית קולנוע וסופרת מרוקאית. הסרט שלה Les Yeux Secs (עיניים יבשות מבכי) הוקרן בפסטיבל הקולנוע בקאן ב-2003.
ביוגרפיה
נג'אר היא בתו של הסופר נופיסה סבאי, אשר גם שימש כמפיק בסרטה Les Yeux Secs.
הילדה שראם
ביוגרפיה
שראם שיתפה פעולה עם הביוגרפית של אביה, גיטה סרני אשר פרסמה בשנת 1995 ביוגרפיה ביקורתית בשם "אלברט שפר ומלחמתו באמת". סרני כינתה את שראם "האדם המוסרי ביותר שהכרתי מעודי".
וונטיגו קאמינגס
קריירת NBA
בדראפט 1999 נבחר קאמינגס בדראפט במקום ה-26 על ידי אינדיאנה פייסרס, שהעבירה אותו מיד לגולדן סטייט ווריורס בה שיחק בין 1999 ל-2001. לאחר מכן שיחק עונה אחת במדי פילדלפיה 76'.
ליגות חצי-מקצועניות בארצות הברית והמעבר לאירופה
בעונת 2011/2012 שיחק בטרפי סופוט מפולין.
ויליאם גאלאס
קריירת מועדונים
גאלאס הוא בוגר אקדמיית הכדורגל הצרפתית בקליירפונטיין. הוא החל את הקריירה שלו כמקצוען בקן מהליגה השנייה, וסייע לקבוצה להעפיל לליגת העל הצרפתית ב-1996. ב-1997 הוא עבר לשחק באולימפיק מרסיי. גאלאס שיחק במרסיי במשך ארבע עונות, בין השאר לצדו של רובר פירס. משחקו הראשון בליגת האלופות במדי מרסיי היה נגד צ'לסי ב-2000.
ארסנל
ב-16 באוקטובר 2014 פרש גאלאס מכדורגל.
ברטרנד דוסון
קריירה
לאחר סיום לימודיו נרשם דוסון ב-1890 כחבר ב"קולג' המנתחים המלכותי" (Royal College of Surgeons) וב-1903 הוא התקבל כחבר בקולג' המלכותי לרופאים (FRCP) ועבד כרופא במשך כמה שנים. ב-1907 הצטרף דוסון למשק הבית המלכותי כרופא מחוץ למניין של אדוארד השביעי, משרה אותה הוא החזיק עד 1910, אז קודם להיות רופא מן המניין של ג'ורג' החמישי עד 1914. ב-1911 הוענק לו תואר אביר המסדר הוויקטוריאני המלכותי. בנובמבר 1914, עם פרוץ מלחמת העולם הראשונה, הוענקה לו דרגת קולונל בחיל הרפואה של הצבא הבריטי. הוא שירת בחזית המערבית בצרפת מ-1915 ועד 1919 והועלה לדרגת מייג'ור גנרל. במשך שנים רבות הוא שירת כקצין רפואה בכוחות המילואים. בהבחינו במצב הרפואי הגרוע של כוחות הצבא, הוא ניהל מחקר על מחלת קדחת השוחות. הוא צוין לשבח.
המתת חסד
הסיבה לצעד זה, שעליה התוודה דוסון בכנות ביומנו, הייתה להבטיח שההודעה על מותו של המלך תופיע במהדורת הבוקר של הטיימס ולא בפרסום פחות ערך בהמשך אותו יום. כדי לוודא שכך יקרה, התקשר דוסון לאשתו וביקש ממנה להודיע למערכת הטיימס שההודעה על המוות ממשמשת ובאה. מאוחר יותר פרסם הדיילי טלגרף חרוז שנכתב על ידי קורא של העיתון: "לורד דוסון מפן, הרג הרבה אנשים, זו הסיבה שאנו שרים, אל נצור המלך" (Lord Dawson of Penn/ Killed many men./ That's why we sing/ 'God Save the King').
דעתו הציבורית של דוסון על המתת חסד הובעה מאוחר יותר באותה שנה כאשר הוא התנגד לצעד של בית הלורדים להפוך את המתת החסד לחוקית וטען שמהלך כזה "שייך לתבונה ולמצפון של מקצוע הרפואה ולא לתחום המשפט והחוק". ב-1986 נחשף תוכן יומניו של דוסון לציבור בפעם הראשונה ובהם הוא הודה באופן ברור במעשהו, שתואר על ידי פרשן רפואי ב-1994 כ"הרג נוח" אגואיסטי.
הופ סנדובל
Opal ומאזי סטאר
במהלך שנות התשעים, הוציאה יחד עם מאזי סטאר שלושה אלבומים. האלבום הראשון, She Hangs Brightly יצא לאור בשנת 1990, השני "So Tonight That I Might See", ב-1993, והשלישי "Among My Swan" בשנת 1996.
בשנת 1997 התפרקה הלהקה באופן לא רשמי למספר שנים, לאחר חוסר הסכמה שהתגלע בין סנדובל לבין חברת ההפקה קפיטול רקורדס וכן לחצים שהפעילה חברת ההפקה על חברי הלהקה לאחר הצלחה מועטה של אלבומם השלישי. בעקבות הסכסוך, ביקשה סנדובל מהחברה לסיים את חוזה ההקלטות עמה ויצאה לדרך מוזיקלית עצמאית.
איחוד מאזי סטאר
אחרי הפסקה של כ-17 שנים, התאחדה להקת מאזי סטאר ובשנת 2013 הוציאה לאור את אלבומה "Seasons of Your Day". סנדובל ורובאק טענו בראיונות כי הלהקה לא התפרקה באופן רשמי מעולם וכי השניים המשיכו לאורך השנים ליצור יחד מוזיקה, שאותה החליטו לאחד לאלבום רק כעבור זמן רב.
פיסטנדנטילוס
המלך הכהן בלדינס
פיסטנדנטילוס המשיך לרקום מזימות כדי להגשים את מטרתו, ולשם כך היה זקוק להיפטר משאר מכשפי המסדר או לפחות להוריד את כוחם. כדי לעשות זאת, הוא המשיך לזרוע רעל באוזניו של המלך הכהן לגבי הקוסמים וצייד אותו באמצעים כדי להיות מוגן מפני השדרות והיערות שהגנו על צריחי הכישוף הנעלה. בתמורה, הובטחה לו משרתו של יועץ אישי למלך הכהן. במקביל, בחר פיסטנדנטילוס בשוליה בשם אַנְדְרַאס רָנוֹךְ אשר יבצע עבורו משימות. פיסטנדנטילוס פקד על אנדראס לתקוף את יחידת המקבת האלוהית (עושי דברו של המלך הכהן) כדי להיפטר ממנהיגם קתאן מרסרבין ולזרוע זרעי סכסוך בתוך היחידה. הדבר לא צלח בידיו של אנדראס שכמעט ונתפס בניסיון זה. כדי שלא יסגיר את חלקו במזימה, פיסטנדנטילוס נעל את שולייתו במעבדה שלו. במהלך הקרבות האבודים, פיסטנדנטילוס שלח את אנדראס לצריח הכישוף הנעלה בפלאנתאס. הוא גרם לשולייתו ליפול אל מותו על שערי הצריח המחודדים, לא לפני שקילל את הצריח שיישאר נעול עד לשובו של אדון העבר וההווה (ובכך כיוון אל שובו של אדונו לצריח). כך, חשב פיסטנדנטילוס שמכשפי המסדר לא יעתיקו את השער לשאול מתוכו. בלא ידיעתו, השער כבר הועבר למצודת זהמאן.
מראה ואופי
פיסטנדנטילוס היה הרב-מג הגדול של מסדרו, וידע כל דבר אודות קרין, יושביו ומנהגיהם. אומנות הקסם הייתה הדבר היחיד החשוב לו באמת. הוא לא אחז במטה או בבעל חיים מסייע וחשב דברים אלו לנחותים. אימהות היו משתמשות בשמו על מנת להפחיד את ילדיהם.
ג'ימי מרין
ג'ימי מרין וילצ'ס (בספרדית: Jimmy Marín Vílchez; נולד ב-8 באוקטובר 1997) הוא כדורגלן קוסטה ריקאי המשחק בעמדת הקשר באורנבורג ובנבחרת קוסטה ריקה.
בישראל
ב-12 ביוני 2019 סיכם מרין את תנאיו לשלוש עונות במדי הפועל באר שבע מליגת העל. ב-25 באוגוסט 2019 ערך את הופעת הבכורה שלו בליגה, בתיקו 0–0 עם בית"ר ירושלים. ב-1 בספטמבר 2019 כבש את שער הבכורה שלו, בניצחון קבוצתו 3–0 על הפועל חדרה.
ריצ'רד איסאי
איסאי כתב על פסיכואנליזה והומוסקסואליות, בין השאר בספרו "להיות הומוסקסואל" (Being Homosexual: Gay Men and Their Development). בפרק אוטוביוגרפי של ספר אחר שכתב, "להפוך להומוסקסואל" (Becoming Gay: The Journey to Self-Acceptance) הוא מתאר את המאבק שלו בנטייה המינית שלו שנמשך 10 שנים. הוא עבר בעצמו טיפול פסיכואנליטי, במהלכו התחתן, וכשסיים את הטיפול גילה שעדיין מקננות בו תשוקות הומוסקסואליות.
בספר "להפוך להומוסקסואל" הוא כותב שבעזרת האיגוד האמריקאי לחירויות אזרחיות הוא איים לתבוע את האגודה הפסיכיאטרית האמריקאית (APA) בעקבות מדיניות האפליה שלהם כנגד הומוסקסואלים. כתוצאה מכך, בשנת 1991 שינתה האגודה את המדיניות שלה בנוגע לקורסי ההכשרה שלה ואת עמדתה בעניין הומוסקסואליות ככלל. בשנה העוקבת אפשרו מוסדות הכשרה פסיכואנליטיים קידום מרצים ומדריכים מבלי להתחשב בנטייתם המינית.
אביתר נבו
פטריות רפואיות
מחקר הפטריות הרפואיות פורסם בספר. ספר הפטריות הרפואיות עוסק בערך התזונתי של פטריות, בערכן הרפואי, ומתאר מגוון פטריות רפואיות.
המכון לאבולוציה בשיתוף עם פרופסור ואסר ומכון חולודני לבוטניקה בקייב מצאו 77 מינים של פטריות חוטיות בים המלח, שחלקן גדל עד קרקעית הים. הגן ליצירת גליצרול (HOG) שובט והועבר באמצעות טרנספורמציה לשמרים ולצמח Arobidopis והעלה את העמידות למליחות ועקות אחרות (קור, חום, הפשרה ואוקסידנטים).
התאוריות האבולוציוניות שפותחו על ידי נבו
מאגרים גנטיים של צמחי המוצא התרבותיים וניצולם לטיפוח ושיבוח הנגזרות התרבותיות
צמחי המוצא של צמחי התרבות עשירים בשונות גנטית הניתנת לניצול וטיפוח ושיבוח חקלאי.
חדוה אלמוג
ביוגרפיה
לאחר שפרשה מצה"ל, החלה בהתנדבות במסגרת נעמת, וב-1994 מונתה לתפקיד יושבת ראש נעמת בחיפה. בשנת 1998 נבחרה ליושבת-ראש נעמת בישראל, ואחר כך, ליושבת-ראש נעמת העולמית.
בפברואר 2020 נבחרה להיות יו"ר העמותה להנצחת חללי הנח"ל ובכך הפכה לאשה הראשונה הנושאת בתפקיד זה בעמותת הנצחה צבאית רשמית.
המנון אוסטרליה
אימוץ ההמנון
רק בשנת 1984, לאחר שהלייבור חזר לשלטון בראשות בוב הוק אומץ סופית 'צעדי קדימה אוסטרליה הנאה' כהמנון לאומי, תוך כדי השמטת שני בתים, ושינויים קלים בבתים הנותרים.
פרגוס מור
עדויות היסטוריות מועטות תומכות בקיומו, אולם לאחר מותו הפך למיתוס ולמעשה לאב הלאומי של סקוטלנד - ובמהלך ימי הביניים והרנסאנס לא היה ספק בקיומו ההיסטורי. מלכי סקוטלנד החל מקנת מק אלפין ועד ימינו, טענו להיותם צאצאצים של פרגוס מור.
ארנסט לאופולד, נסיך ליינינגן
ביוגרפיה
ארנסט לאופולד נולד ב-9 בנובמבר 1830, והיה בנם הבכור של קרל, נסיך ליינינגן והרוזנת מריה פון קלבלסברג. אביו היה אחיה למחצה של המלכה ויקטוריה של בריטניה. בשנת 1849 הצטרף ארנסט לאופולד לצי המלכותי. בשנת 1856 מת אביו, וארנסט לאופולד ירש את תאריו. בשנת 1860 הוא הועלה לדרגת קפטן, ולאחר מכן פיקד על HMS Magicienne ולאחריה על HMY Victoria and Albert II. בשנת 1885 הוא התמנה למפקד פיקוד נור, בשנת 1887 הוא הועלה לדרגת אדמירל, ובשנת 1895 הוא פרש מהצי.
קוונטום של נחמה
תקציר העלילה
בונד נפגש עם פליקס לייטר, אשר מגלה לו את מקום הימצאו של גרין. בונד חומק בדיוק כשאנשי ה-CIA מסתערים על הבר בו השניים נפגשו. הוא וקמי מגיעים למלון אשר גרין הקים באמצע המדבר. יחד הם מסתערים על המקום, כאשר בונד הורג את כל מי שעומד בדרכו. הוא זוכה לנקום את מותו של מאת'יס בהורגו את מפכ"ל משטרת בוליביה אשר בגד במאת'יס. בונד גורם לפיצוץ אדיר אשר מרעיד וכמעט משמיד את המלון. קמי נוקמת בגנרל מדראנו, ובונד תופס את גרין לאחר מאבק. לאחר שבונד חוקר את גרין, הוא עוזב אותו באמצע המדבר עם מיכל שמן מנועים. בונד מסיע את קמי לתחנת רכבת, שם הם מתנשקים ונפרדים.
הפקה וצילום
כאשר קזינו רויאל היה עוד בשלבי הפקה, הוחלט כי המשכו יהווה המשך ישיר, ויתאר את רגשותיו של בונד בעקבות מותה של וספר לינד. בעוד נושא הסרט הקודם עסק בטרור, סרט זה עוסק בסביבתנות. התסריט לסרט ההמשך נכתב על ידי ניל פרביס ורוברט וייד, עם שכתוב מחודש של פול האגיס.
ביוני 2007 אושר כי מארק פורסטר ("למצוא את ארץ לעולם לא", "מונסטר בול") ישמש כבמאי. פורסטר, שלא היה מחובבי סרטי בונד, שינה את דעתו לאחר צפייה בקזינו רויאל. לטענתו, סרט זה האניש את דמותו הקרה והמנוכרת של בונד. הבמאי מצא כי קזינו רויאל היה ארוך למדי (144 דקות), ורצה שסרט ההמשך יהיה "מהיר וקצבי יותר, כמו קליע".
מי שהיה נשוי שלוש נשים
ההסבר בתלמוד ובפרשניו
פירוש המשנה עורר קושי גם בין פרשני המשנה והתלמוד המאוחרים יותר, שהתקשו למצוא לה הסבר המניח את הדעת כשלעצמו מחד, ומתיישב עם דברי התלמוד מאידך. לדוגמה, הרי"ף, שבדרך כלל מסתפק בציטוט מתומצת של קטע הגמרא הנפסק להלכה, הקדיש לסוגיה שלושה עמודים, ופתח במילים ("משנה זו והגמרא שלה נשאו ונתנו בה הקדמונים ז"ל, ולא עלתה בידם כל עיקר"). בפירושו הוא מזכיר ניסיון קדום להסבירה לפי משנת "שניים אוחזין". לדבריו, רב האי גאון סבר ששתי המשניות מבוססות על כלל אחד, אך הוא שמע שחזר בו בסוף ימיו. בנספח שכתב הרי"ף בערבית, הוא היקשה על סברתו, בין השאר מתוך דברי התלמוד: לפי הברייתא במסכת כתובות, רבי יהודה הנשיא חולק על משנת שלוש הנשים, בעוד שבמקום אחר התלמוד מניח שהוא אינו חולק על משנת שניים אוחזין. מכאן הסיק הרי"ף ששתי המשניות אינן מבוססות על כלל אחד.
שיטתם של אומן ומשלר
בעקבות גילוי זה הגדירו אומן ומשלר חלוקה כתואמת שניים אוחזין אם התכונה הזו מתקיימת עבורה – כלומר, אם לכל זוג נושים, הסכום שנותר מתחלק ביניהם על פי שיטת שניים אוחזין (ובניסוח אקוויוולנטי, אם הסכום שמקבל כל נושה מתאים לכך שהסכום הנשאר מתחלק בין כל זוג מבין כל שאר הנושים על פי כלל "שניים אוחזין"). הם הוכיחו כי לכל גודל של עיזבון ולכל מספר של נושים קיימת חלוקה שהיא תואמת שניים אוחזין, וכי החלוקה הזו היא יחידה, דהיינו אין שתי חלוקות שונות עבור אותו עיזבון ואותם נושים ששתיהן בעלות התכונה של "תואמת שניים אוחזין". כמו כן, הם הציעו שיטה לחשב אותה באופן מעשי.
לינקין פארק
1996–1999: השנים המוקדמות
הלהקה שינתה את שמה ל"Hybrid Theory" ("תאוריית כלאיים" בעברית). "הייבריד" משמעו שילוב של כמה סוגות מוזיקה, דבר הרמז על סגנון הלהקה שהיה שילוב של רוק וראפ. תחת השם "Hybrid Theory" הוציאה הלהקה שני סינגלים (שלימים הפכו לדמואים של שירים באלבום הבכורה) שיצאו ב-500 עותקים בלבד. בשנת 1999 הוציאה הלהקה מיני אלבום בשם "Hybrid Theory EP", בו נכללו שש רצועות אשר הוקלטו עצמאית על ידי הלהקה. לצורך הפצתו של ה-EP נוצרו רק כ-1,000 עותקים בקירוב (מספר שנים מאוחר יותר, בשנת 2002, חולק המיני אלבום כמתנה לחברי מועדון המעריצים הרשמי של הלהקה, "Linkin Park Underground", כמו גם למצטרפים החדשים למועדון. כיום הוא נמכר לחברי המועדון באופן דיגיטלי). לאחר מכן החליטו חברי הלהקה לשנות את השם ללינקין פארק (Linkin Park), שם שנבחר כמחווה לפארק לינקולן (Lincoln Park) - פארק ציבורי בסנטה מוניקה, קליפורניה, בו שוהים חסרי בית, וצ'סטר עבר לידו פעמים רבות.
2009–2011: A Thousand Suns
הסינגל הראשון להשתחרר מהאלבום, "The Catalyst", גרף הצלחה מסחררת ותשבחות רבות, הסינגל הבא אחריו היה "Waiting for the End". בסינגל השלישי מהאלבום, "Burning In the Skies", ניתן לראות בקליפ שניות של מספר אנשים בסיטואציות שונות שלפני נפילת פצצה אטום על עיר בזמנים של היום ומספר שניות של הפיצוץ עצמו.
מפלגת הנוער הגדולה של יפן
היסטוריה
כיוון שלא היה מסוגל להשיג את יעדיו ביפן ותנועתו הושבתה על ידי הממשלה, נסע האשימוטו למדינת הבובות היפנית במנצ'וריה, "מנצ'וקוו" בסוף 1940, שם ניסה ליצור ארגון נוער מקומי נוסף שיהיה דומה למפלגת הנוער היפנית הגדולה, האישמיוטו כיוון את מרבית מאמציו לגייס לתנועה את אוכלוסיית המתיישבים היפנית במקום. בסוף מלחמת העולם השנייה נסגרה תנועת הנוער על ידי המפקד העליון של כוחות הברית.
אולף השני, מלך נורווגיה
היסטוריונים מודרניים נוטים להסכים בדרך כלל שאולף נטה לאלימות ולברוטליות והם מאשימים חוקרים קודמים על הזנחת צד זה באישיותו. בעיקר במהלך תקופת "הלאומיות הרומנטית הנורווגית" (Nasjonalromantikken, באמצע המאה ה-19), היה אולף סמל לעצמאות ולגאווה לאומית.
שמו
שמו של אולף השני בנורדית עתיקה היה Ólafr Haraldsson. במשך חייו הוא היה ידוע כ"אולף השמן" או כ"אולף הגדול" (בנורדית עתיקה Ólafr digri ובנורווגית מודרנית Olaf digre). בנורווגיה של ימינו הוא נקרא בפשטות "אולף הקדוש" (בנורווגית ספרותית: Olav den hellige, בנורווגית חדשה: Heilage-Olav).
מלכותו
אך הצלחתו של אולף הייתה קצרת ימים. ב-1026 הוא נוצח בקרב הלגה וב-1029, תמכו האצילים הנורווגים, שהיו בלתי שבעי רצון לחלוטין משלטונו, בפלישתו של קנוט הגדול מלך דנמרק. אולף נאלץ לצאת לגלות לרוס של קייב. הוא נשאר זמן מה בשוודיה, במחוז נרקה, שם, על פי האגדה המקומית, הוא הטביל לנצרות רבים מתושבי המקום. ב-1029, טבע הוקון אריקסון, מושל נורווגיה מטעמו של קנוט. אולף ניצל את ההזדמנות כדי לקבל בחזרה את כס המלכות, אך ב-1030 הוא נהרג בקרב סטיקלסטאד, בו הפנו נגדו כמה מנתיניו ממרכז נורווגיה את נשקם.
אולף הקדוש
בין הבישופים שאולף הביא איתו מאנגליה היה גרימקל (בלטינית: Grimcillus). גרימקל היה ככל הנראה היחיד מבין הבישופים המיסיונרים שנותרו בנורווגיה עם מותו של אולף והוא היה זה שעמד מאחורי ההכרזה על אולף כמבורך ב-3 באוגוסט 1031. מאוחר יותר היה גרימקל לבישוף הראשון של העיר סיגטונה שבשוודיה.
מושל (ארצות הברית)
נשים במשרת המושל
37 נשים כיהנו עד שנת 2015 כמושלות בארצות הברית, כולל שתי נשים שכיהנו כמושל בפועל, אך לא נבחרו בבחירות. ב-4 בנובמבר 1924 נבחרו לראשונה שתי נשים בשתי מדינות שונות למשרת המושל, נלי טיילו רוס במדינת ויומינג, ומרים א. פרגוסון בטקסס. רוס הושבעה לתפקיד ב-5 בינואר 1925, וכך זכתה להיות האישה הראשונה בתפקיד זה בהיסטוריה של ארצות הברית. כשבועיים לאחר מכן הושבעה לתפקידה פרגוסון.
יורם יובל
קורות חיים
בשנת 2021 הנחה את הסדרה בת שלושת הפרקים "לב שבור" בהוט 8.
ואט-שעה
ואט־שעה היא יחידת מידה לאנרגיה ולעבודה, שסימנה Wh (ואט כפול שעה).
בריכות שלמה
מבנה הבריכות
ב-1890 תיאר אברהם משה לונץ את עין סלי, המעיין העיקרי במקום, ואת שלוש הבריכות (מאז לא היה שינוי במבנה הבריכות). המעיין הוא מסוג מעיין חתום, ונובע במרחק של כ-180 צעדים מערבית למבצר. לונץ כתב כי:
העץ בשירות האדם
האדם מפיק תועלת רבה ממינים רבים של עצים. נעשה שימוש בעץ עצמו, בפרי העץ, ובתוצרים אחרים (גומי, שרף, שמן, צוף ועוד) המופקים מהעץ בעודו צומח. בנוסף משמש העץ לאחר כריתתו כחומר גלם.
שוברי רוח
נוהגים לנטוע את העצים בשתי שורות בצורה סורגת ובכך לסתום פרצות בשובר הרוח. על מנת לשמור על יעילות שוברי הרוח מומלץ להשקות ולאסוף את העלים הנושרים מהרוח על מנת להקטין את סכנת האש.
נוי ובילוי
עצים משמשים לנוי בגנים פרטיים, בגנים ציבוריים, לאורך הדרכים ועוד. עצי נוי נפוצים הם דקל, אקליפטוס, זית.
רפיה
רפיה מופקת מדקלים מהסוגים Calamus ו- Daemonorops ומשמשת לקליעת סלים והכנת רהיטים.
אמנות יפנית
אמנות קופון: הניווה
השלב השלישי בפרהיסטוריה היפנית, תקופת הקופון, או הטומולוס (250-552 לספירה), היא תרבות יאיואי. בתקופה זו התמזגו השבטים השונים לאומה אחת. ממצאים טיפוסיים מהתקופה הם מראות מברונזה, סמלים של בריתות פוליטיות, ופסלים מחמר הקרויים הניווה (haniwa), שהוצבו מחוץ לקברים.
אמנות אסוקה ונארה
בתקופת אסוקה ונארה, הקרויות כך משום שמקום הממשל היפני היה בעמק אסוקה משנת 552 ועד 710, ובנארה עד 784 חדרה לראשונה תרבות אסיאתית באופן ממשי. התפשטות הבודהיזם ליפן הולידה קשרים בין קוריאה, סין ויפן. היפנים גילו היבטים של התרבות הסינית שהם יכולים לאמץ לתועלתם: כתב, תיעוד ההיסטוריה; שיטות שלטון, בירוקרטיה יעילה, ומה שחשוב יותר לאמנויות – טכנולוגיה מתקדמת, שיטות בנייה חדישות, דרכים מתקדמות ליציקת ברונזה וטכניקות ציור חדשות. במאות השביעית והשמינית נסובו הקשרים בין יפן ליבשת האסיאתית סביב הבודהיזם. לא כל החוקרים מסכימים לגבי השמות שיש לתת לתקופות השונות בין 552, התאריך הרשמי של הגעת הבודהיזם ליפן, ו-784, אז הבירה היפנית הועברה לנארה. החלוקות המקובלות ביותר הם לתקופת סויקו, 552-645, תקופת האקוהו, 645-710; ותקופת טמפיו, 710-784.
קליגרפיה וציור
הקגון אנגי אמאקי, ההיסטוריה המאוירת של ייסוד כת הקגון, היא דוגמה בולטת למגמה הפופולרית בציור הקאמאקורה. כת הקגון, אחת מהחשובות ביותר בתקופת נארה, איבדה את כוחה עם עליית הכתות המתחרות. לאחר מלחמת גנפיי (1180-1185), נתן הכומר מיו-אי ממקדש קוזנג'י מחסה לנשים שהתאלמנו במלחמה. נשותיהם של הסמוראי ואף נשות אצולה למדו בתקופה זו, אם בכלל, כתב שייצג הברות, ולא יכלו לקרוא טקסטים בסימניות סיניות. לפיכך שילב הקגון אנגי אמאקי שילב טקסט בעל הברות קלות לקריאה עם איורים שבהם הדיאלוג בין הדמויות מופיע ליד דמויות הדוברים, טכניקה הדומה לקומיקס המודרני. העלילה של האמקי, חייהם של שני הכמרים הקוריאנים שייסדו את כת הקגון, מהירה ומעניינת, גדושה במעשיות פלאיות, למשל מסע לארמונו של מלך האוקיינוס, וכוללת גם סיפור אהבה. יצירה שמרנית יותר היא הגרסה המאוירת ליומנה של מוראסאקי שיקיבו. גרסאות אמקי של הרומן הזה עדיין יוצרו, אך האצולה חידשה ואיירה את היומן כדי שישתקף בו הפאר של תקופת כתיבתו. אחד מהאיורים היפים ביותר מראה כיצד מוראסאקי שיקיבו מוחזקת כאסירה בחדרה על ידי שני חצרנים צעירים, בעוד שבחוץ אור הירח מנצנץ על גדותיו של נחל קטן בגן האימפריאלי.
ציור
בזכות משלחות הסחר לסין שאורגנו בידי מקדשי הזן הובאו ליפן ציורים סיניים כמו גם יצירות אמנות אחרות. לאלו הייתה השפעה עמוקה על האמנים היפנים שיצרו עבור מקדשי הזן והשוגון. לא רק שיבוא זה שינה את נושא הציורים, הוא גם הביא להתפתחות בשימוש בצבע - הצבעים העזים של היאמאטו-אה פינו את מקומם לציור המונוכרומטי בסגנון הסיני.
ציור טיפוסי מתקופת המורומאצ'י המוקדמת הוא ציורו של הכומר-הצייר קאו (פעל בתחילת המאה ה-15). בציור זה מופיע הנזיר האגדי קנסו (הסיין-טסו בסינית) ברגע הארה. מאפיינות אותו משיכות מכחול מהירות ומינימליות בפרטים. "תפיסת דג-חתול בקערה" (תחילת המאה ה-15, טאייזו-אין, מוישין-ג'י, קיוטו), יצירתו של האסיר-הצייר ג'וסטו (פעל בערך ב-1400), היא נקודת מפנה בציור מורומאצ'י. בקדמת התמונה מופיע אדם על גדות נחל, בידו מחזיק כלי קטן ומתבונן בדג החלקלק. ערפל אופף את אמצע התמונה, וברקע נראים הרים רחוקים. ה"סגנון החדש", שתחילתו בערך ב-1413 והוא בעל מאפיינים סיניים, מתייחד בתחושת המרחב העמוק שנותנת התמונה.
אדריכלות
שני סוגים חדשים של אדריכלות התפתחו בעקבות התקופה והאקלים המיליטריסטי שלה: המצודה, מבנה הגנתי שנועד לשכן את הלורד הפיאודלי ואת חייליו בזמנים של העדר שקט; והשויון, אולם לקבלת אורחים שהשתקפו בו היחסים בין אדון הקרקע לצמית בחברה הפיאודלית. במצודת הימג'י (נבנתה בצורתה הנוכחית ב-1609), הידועה כמצודת האנפה הלבנה, בעלת גגות עקומים עדינים, ניצבים שלושת המגדלים הקטנים סביב המבצר העיקרי (הטנשו). זהו אחד מהמבנים היפים ביותר מתקופת מומויאמה. האוהירומה של מצודת ניג'ו (המאה ה-17) בקיוטו, היא אחת מהדוגמאות הקלאסיות של השויין, ובה טוקונומה (מרפסת) שצופה על גן מעוצב בקפידה, ואזורים נפרדים לאדוני הקרקע ולצמיתים.
קרל, נסיך ליינינגן (1928–1990)
ביוגרפיה
קרל פגש את מריה לואיזה, נסיכת בולגריה במדריד, שם היא גרה עם אמה. מריה לואיזה הייתה בתם היחידה של בוריס השלישי, מלך בולגריה וג'ובאנה מאיטליה, מלכת בולגריה. בדצמבר 1956 התארסו השניים, וב-14 בפברואר 1957 הם התחתנו באמורבאך, ורחובות העיירה היו מלאים עם מאות צופים מריעים. משפחתו של קרל הייתה בעלת אחוזות ענק בדרום גרמניה, ונחשבה לאחת ממשפחות האצולה העשירות ביותר בגרמניה. הונה בשנת 1957 הוערכה ב-1.5 מיליארד דולר.
מרשה פרידמן
השכלה ופעילות בארצות הברית
מרשה פרידמן נולדה ב-1938 בניוארק שבניו ג'רזי. למדה לתואר ראשון בבנינגטון קולג'. היא בוגרת תואר שני מאוניברסיטת ניו יורק. בשנות ה-60 עסקה פרידמן בפעילות חברתית בתנועה לזכויות השחורים בארצות הברית. נישאה ב-1961 לביל פרידמן ולשניים נולדה בת.
חזרה לארצות הברית
ביוני 2015 במלאת 40 שנה לאגודת הלהט"ב זכתה פרידמן להיכלל בין 40 המשפיעים בתולדות קהילת הלהט"ב.
גיורא גזית
חלקו בפרשת ויסות מניות הבנקים
באפריל 1986 פרסמה ועדת בייסקי דין וחשבון ובו המלצה, בין היתר, לסיים את תפקידיו של גזית בהנהלת הבנק. עם זאת, גזית היה היחיד מבין ראשי הבנקים שלא הוגבלה בהמלצות הוועדה כשירותו לכהן בעתיד בתפקידים בכירים במגזר הבנקאות בישראל. בניגוד למנהלי הבנקים האחרים שטענו שמסקנות הוועדה אינן מחייבות אותם, גזית מיהר להודיע על התפטרותו, וב-1 ביוני 1986 החליף אותו בתפקידו עמירם סיון. עם זאת, גזית טען כנגד המלצות ועדת בייסקי שהן התעלמו מהתועלת שבויסות המניות, שהכניסה לדבריו השקעות מאוד גדולות למשק הישראלי. לטענתו, הוא העריך ממש עד למפולת, שהבנק יוכל, בגיבוי הממשלה, להמשיך בוויסות המניות.
מגן (אזור)
מקור השם
השם מגן מורכב משתי מילים בשומרית: המילה מא שפירושה ספינה והמילה גאן שפירושה השלד. משמעות השם, אם כן, היא שלדה של הספינה. האזור נקרא כך כי היה מפורסם בתעשיית הספינות עוד בזמנים קדומים, במיוחד בנמלים הקרובים לג'בל אחדר שבו היו עצים עמידים בפני מים ששימשו לתעשייה זו, ולכן נודע האזור כיצואן ספינות עיקרי באזור מסופוטמיה והמפרץ הפרסי.
ספרות זולה
בסרט קיים עניין מרכזי - סיפור של שוד במסעדה, אך אירועי הסרט מתרחשים באופן בלתי רציף לפני השוד ואחריו, ולעיתים מוצג אותו אירוע עצמו מנקודות ראות שונות, תוך מסירת פרטים נוספים שלא הועברו כשהוצג בפעם הקודמת. צורה זו של נרטיב בלתי רציף, המפורק לגורמים ומורכב שוב באופן המוסיף עומק ומשמעות, הפכה לפופולרית בסרטי שנות ה-90 וזכתה לחיקויים רבים. הסרט נבחר לאחד מעשרת הסרטים בעלי עלילה לא ליניארית הטובים ביותר של אתר הקולנוע "The Script Lab". ב-2013 הוכרז הסרט בידי ספריית הקונגרס כסרט לשימור בארכיון הסרטים הלאומי של ארצות הברית.
סוציולוגיה של המדע
תאוריית השחקן־רשת
Actor-Network Theory היא שיטה סיסטמטית לחקר מערכות חברתיות, שפותחה על ידי סוציולוגים של המדע ובראשם ברונו לאטור. השיטה ממליצה לאתר את ה"שחקנים" (Actors) השותפים ליצירת מארג המושגים (למשל: מושגי תורת הקוונטים או מושגי האבולוציה). החוקר המתעניין מבצע "פרובלמיזציה" למושג או למבנה, כלומר מוצא פן לכאורה ברור-מאליו והופך אותו לחשוד (למשל: מדוע מצוינים בעלי חיים מסוימים כ"יונקים" דווקא? מדוע לא "בעלי פרווה"? והלא כל היונקים הם בעלי פרווה). צעד מסייע במחקר הוא מציאת המונחים הנרדפים (ה"תרגומים") בהם משתמש כל "שחקן". הנושא שנשאר תמיד בלתי פרובלמטי הוא עצם קיום רשת חברתית בין השחקנים, הטומנת בחובה יחסי מרות, סמכות, אינטרסים וכדומה. ההצגות הכלליות והנגישות ביותר של השיטה נעשו על ידי לאטור ב-1988 בספר "מדע בפעולה" (Science in Action) ובספר "מארגנים את החברתי מחדש: מבוא לתאוריית השחקן רשת" מ-2005 (Reassembling the Social: An Introduction to Actor-Network Theory).
משפט פריז
אירועים מקדימים
באותה תקופה העבירו יהודים מומרים לעיונם של מלומדים נוצריים כמו פייר המכובד קטעים מהתלמוד ומהברייתא, הצביעו לפניהם על מספר רב של אגדתות המכילות הגשמת אלוהים ועל דינים שבהם יחס שלילי ביותר למי שאינם יהודים. מובן שגם דברי האגדה שבהם מוטחים דברים קשים בישו ובנוצרים זכו לתשומת לב. בה בעת, התחזקו שני מסדרים נוצריים חשובים, של הפרנציסקנים ושל הדומיניקנים, שהרבו לעסוק בפעולות של הטפה וכפייה דתית והיו בעלי מאפיינים של שנאת היהדות.
תשובות ההגנה
תשובתם של הרבנים לגבי יחסו השלילי של התלמוד אל הגוי הייתה שאין למתוח קו משווה בין הגויים שאליהם מתייחס התלמוד לבין הנוצרים, ועובדה היא שאכן יהודים סוחרים עם נוצרים גם ביום חגם של האחרונים, מתייחדים איתם, מלמדים אותם תורה, ועוד. כן השיבו הרבנים תשובות פרטניות לגבי דברי האגדה שהטיח בהם ניקולס. הרבנים הבליטו את עתיקותו של התלמוד, את היותו פירוש למקרא ולא תחליף לו, וציינו שהיהודים לומדים את התלמוד במשך מאות שנים, ועד כה בכירי הכנסייה הנוצרית לא מצאו בכך כל פסול, כך שההתקפה כנגד התלמוד אינה אלא יוזמת המומר ניקולס ואינה מבוססת בנצרות. רבי יחיאל התייחס ליכולתו של הנוצרי להיגאל, על פי הדת היהודית. הוא טען שעל ידי קיומן של שבע מצוות בני נח יכול כל גוי, לרבות הנוצרי, להיגאל. לתפישה זו ישנם אכן מקורות מבוססים במחשבה היהודית.
הגביע הקדוש
היסטוריונים של תרבויות עקבו בפרוטרוט אחר התפתחות אגדת הגביע. זו אגדה גותית, אשר נכתבה לראשונה כרומנסה, אשר ייתכן ששאבה מרמזים טרום-נוצריים, בסוף המאה ה-12 ובתחילת המאה ה-13. רומנסות הגביע המוקדמות התמקדו בפרסיבל, ונטוו אל תוך המארג הארתוריאני הכולל. רומנסות הגביע החלו בצרפת, ותורגמו לשפות אירופאיות אחרות. רק קומץ רומנסות לא-צרפתיות הוסיפו מרכיבים מהותיים לעלילה.
הגביע בספרות מוקדמת נוספת
תשע היצירות החשובות ביותר מן הקבוצה הראשונה הן:
תפיסות של הגביע
הגביע נחשב כקערה או כלי כאשר תואר לראשונה על ידי כרטיאן מטרואה. לכותבים אחרים היו רעיונות משלהם. רוברט דה בורון הציג אותו ככלי מן הסעודה האחרונה, וב"פרדור" לא היה גביע במובן המילולי: במקום, הגיבור השיג מגש המכיל את ראשו הפצוע והמדמם של קרוב משפחתו. ב"פרזיבל", וולפרם ווןEschenbach, בצטטו סמכות של דמות (קרוב לוודאי בדויה) בשם Kyot the Provençal, טוען שהגביע היה אבן שנפלה מן השמיים, והייתה מפלטם של המלאכים הנייטרליים אשר לא לקחו צד במרד של לוציפר. כותבי מחזוק וולקייט השתמשו בגביע כבסמל של חסד אלוהי. גורלו של גלהאד, בנם מחוץ לנישואים של האביר הדגול ביותר בעולם, לנסלוט, ושל נושאת הגביע איליין הוא להשיג את הגביע. טוהרו הרוחני הופך אותו לוחם טוב יותר אפילו מאביו שהפך לשם דבר. גלהאד ופירוש הגביע המקושר איתו נתפסו במאה ה-15 בLe Morte d'Arthur של סר תומאס מלורי, ונותרו פופולריים עד היום.
אגדות מאוחרות
האמונה בגביע והעניין במיקומו האפשרי לא חדלו מעולם. בעלות על הגביע יוחסה למגוון קבוצות, ביניהם הטמפלרים. יש גביעי-שתייה שנטען כי הם הגביע במספר כנסיות כגון קתדרלת ולנסיה. לגביע האיזמרגד בג'נובה, שהושג במסעות הצלב באלפו במחיר גבוה, מתייחסים כיום פחות בתור הגביע הקדוש, מאז שתאונת דרכים, שארעה כאשר הוא הושב מפריז אחרי נפילת נפוליאון, גילתה כי האיזמרגד הוא זכוכית ירוקה.
צניניתיים
צניניות בחופי ישראל
בחופי ישראל נמצאות הצניניות הבאות:
הצי המלכותי התאילנדי
הצי של ארצות הברית והצי המלכותי התאילנדי מקיימים אימונים שנתיים משותפים (CARAT), יחד עם חילות הים של סינגפור, מלזיה, אינדונזיה, ברוניי והפיליפינים.
ספטאר
ספטאר (רומנית: Spătar; עם יידוע: ספטארול) היה בנסיכות מולדובה ובנסיכות ולאכיה תפקיד הבויאר שהיה מופקד בעת טקסים רשמיים על נשיאת סימני השלטון - החרב (spada) והשרביט-אלה המיוחד (buzdugan) של השליט בנסיכות הרומנית.
בניין ניו יורק טריביון
בניין ניו יורק טריביון (באנגלית: New York Tribune Building), המוכר גם בשם בניין נסאו-טריבון, היה גורד שחקים ברובע הפיננסי של מנהטן בעיר ניו יורק, מול בניין העירייה והמרכז האזרחי. הבניין שכן בצומת הרחובות נסאו וספרוס, בכיכר בית הדפוס 154 והיה חלק מ"שדרת העיתונות" לשעבר במנהטן תחתית. הוא שימש כמטה המשרדים הראשי של עיתון הניו יורק טריביון משנת 1875 ועד 1923.
חזיתותיו של בניין הניו יורק טריביון הדגישו את לבני הבנייה ובראשו מוקם מגדל שעון. הבניין נבנה במקור לגובה של עשר קומות, כולל גג מנסארד, וגובהו הכולל היה 79 מטרים. הוא הורחב בעשור הראשון של המאה העשרים ל-19 קומות, עם גג מנסארד מוגדל וגובה כולל של 102 מטרים. בניין טריביון היה אחד מגורדי השחקים הראשונים שהותקנה בהם מעלית. עיצובו זכה בעיקר לביקורות שליליות במהלך תקופת קיומו.
אתר
בניין ניו יורק טריביון היה ממוקם בכיכר בית הדפוס (הידוע גם בשם רחוב נסאו 154), בפינה הצפון-מזרחית של צומת הרחובות נסאו וספרוס ברובע הפיננסי של מנהטן. צורת המגרש עליו נבנה הייתה כצורת "L", עם זרוע ברחוב ספרוס העוברת מזרחה מרחוב נסאו ולאחר מכן צפונה לרחוב פרנקפורט. כשהושלם, הייתה לו חזית של כ-27 מטרים ברחוב נסאו ממערב, כ-30 מטרים ברחוב ספרוס מדרום, ו-26 מטרים ברחוב פרנקפורט לכיוון צפון, ובעומק של 51 מטרים בין הרחובות פרנקפורט וספרוס. אתר טריביון היה מורכב בעבר משלושה מגרשי קרקע נפרדים, אשר אוחדו למגרש אחד בבעלות טריביון.
חזית
הקומות התשיעית והעשירית המקוריות היו מקורות בגג מנסארד, עם חלון קוקיה. הקומה העשירית הייתה עליית גג, בגובה שלא עלה על 2.10 מטרים, ושימשה כחלל טכני לציוד האוורור המקורי, מכונות המעלית ומיכלי המים. למגדל השעון המקורי הייתה מרפסת גרניט בגובה 46 מטרים מעל המדרכה במפלס הרחוב, וארבעה לוחות שעון בקוטר 4.6 מטרים. בתוך מגדל השעון, היו שלוש קומות נוספות מעל הקומה השמינית, אך הן שימשו לאחסון. הגג הראשי התנשא לגובה של 47 מטרים מעל פני הקרקע. מגדל השעון התנשא לגובה של 79 מטרים, כולל גג פירמידלי של 4.9 מטרים וקצה מברזל.
פנים
כאשר נפתח הבניין בשנת 1875, ההגעה אל הקומה הראשונה הייתה באמצעות מהלך של תשע מדרגות בתוך פרוזדור ממש בתוך הכניסה הראשית. מסדרון הכניסה הראשי היה בעל תקרת לבנים עם צלעות קמורות צולבות משיש. את החלל בקומה הראשונה שהיה בפינת הרחובות ספרוטס ונסאו תפס חדר הספירה של הטריבון; בחלל היה דלפק שיש שהשתרע על פני כל אורך החדר. כשהושלם ב-1882, הציע הבניין 150 חדרים זמינים להשכרה במרתף ובקומה השנייה עד השמינית. המסדרונות הראשיים בכל קומה רוצפו באריחים וחופו בשיש כחול-אפור על הקירות. גבהי הקומות קטנו בדרך כלל בקומות הגבוהות יותר: תקרת המרתף הייתה בגובה של 5.43 מטרים, לקומה הראשונה הייתה תקרה בגובה של 4.75 מטרים והתקרה בקומה השמינית הייתה בגובה של 3.7 מטרים. בקומה התשיעית המקורית מתחת לגג המנסארד, גובה התקרה היה 7.0 מטרים, והיו בה חדרי העריכה, התחביר, ההגהה והשבלונות של הטריבון.
תכנון ובנייה
בתחילת 1873 נרכש נדל"ן ברחובות נסאו ופרנקפורט עבור המבנה החדש. הריסת בניין הטריביון השני הושלמה במאי 1873 בפרק זמן של שבועיים, והעבודה על היסודות החלה בתחילת יוני. חלקו המערבי של הבניין החדש, שפנה לרחוב נסאו, אמור היה להסתיים תחילה, ואילו החלק המזרחי ברחובות ספרוס ופרנקפורט היה מתוכנן להיבנות מאוחר יותר, לאחר שפג תוקפם של חוזי החכירה הקיימים באתרים. אבן הפינה הונחה ב-24 בינואר 1874. בשלב מסוים לאחר תחילת הבנייה, גובה הבניין הוגדל משמונה לעשר קומות, כך גובהו התנשא ל-79 מטרים והוא עלה על גובהו של בניין וסטרן יוניון טלגרף (70 מטרים). ה"ניו יורק סאן", אשר אכלס בניין סמוך ברחובות נסאו ופרנקפורט, הגיש תביעה בתחילת 1874 נגד הבעלים של הטריבון, וקבע כי בניית בניין הטריבון פלשה לנכס של הסאן. בנוסף, בן נגר וקבלן ברזל נהרגו בתקריות נפרדות במהלך בניית הבניין.
כפר הנוער ויצו ניר העמק
מאז שנת 2008, מנהלת את הכפר אסתי כהן.
היסטוריה
מועצת הפועלים של עפולה תמכה במוסד וכך קיבל משק הפועלות את הקרקע שעליה הוקם. על המגרש הוקם המבנה הראשון של משק הפועלות שהיה בן שתי קומות.
Live 2003
Live 2003 (בעברית: לייב 2003) הוא אלבום הופעה מאת להקת הרוק הבריטית קולדפליי. האלבום הוקלט בסידני, אוסטרליה בימים 21–22 ביולי 2003, בזמן מסע ההופעות העולמי של האלבום A Rush Of Blood To The Head.
מעבר לכל חלום
עלילה
במהלך הסרט מתגלים עוד ועוד פרטים על התאונה שעבר רוי, ומתברר שהסיפור שהוא מספר לאלכסנדריה הוא רק אמצעי לקנות את ליבה, על מנת שתעזור לו להתאבד. כשהסיפור הבדיוני מגיע לשלביו המכריעים, מגלים הצופים שהסיפור אינו דמיוני כמו שנראה בהתחלה, והמציאות והדמיון מתערבבים ביניהם.
מה נשתנה
מקור הטקסט
בסדר הקינות לתשעה באב כמנהג הספרדים ובהשפעתם בתכלאל נמצאת קינה שהפזמון שלה הוא "מה נשתנה הלילה הזה מכל הלילות" ומשווה בין ליל תשעה באב לליל הסדר.
תחנת סן לאזאר
תחנת סֶן לאזאר (בצרפתית: Gare Saint-Lazare) היא תחנת רכבת מפורסמת בפריז בירת צרפת. התחנה ממוקמת ברובע השמיני, בסמוך לכנסיית סן לאזאר, ובמרחק לא רב ממרכז הקניות גאלרי לפאייט.
פרסומה של תחנת הרכבת סן לאזאר מגיע, בין השאר, מציור השמן של קלוד מונה משנת 1877.
אפרים אלימלך אורבך
ערוגת הבושם, לר' אברהם בר' עזריאל (הוצאה לאור מכתב-יד)
4 כרכים, הושלמו בתשכ"ג, 1963.
כוחלה
אופן ביצוע הכוחלה
לאחר הרכבת האבן שוטפים במים את המישקים כדי לנקות אותם מאבק, ואז מחדירים את הכוחלה באמצעות מזרק או כף בנאים. לאחר החדרת הכוחלה מנקים את השאריות הבולטות באמצעות מברשת ברזל מכנית.
אפרים אלימלך אורבך
חז"ל, פרקי אמונות ודעות
ספר זה, אשר הופיע בשנת 1969, הוא החיבור השיטתי הראשון והמקיף ביותר בתחום ובו נכתבים פרקים שלמים המוקדשים לעולם המושגים, האמונות והדעות של חז"ל, החל מימי בית שני ועד לחתימת התלמוד. המסגרת הכרונולוגית של החיבור כוללת פרק-זמן של למעלה מ-900 שנה וה"פרקים" מתייחסים לכל המכלול העצום הזה.
רעידת האדמה בטשקנט (1966)
כתוצאה מהאירוע במרכז העיר נהרסו כ-2 מיליון מ"ר של מגורים ומאות בנייני ציבור ומפעלים. ללא קורת גג נותרו כ-300 אלף אזרחים (כ-20% מאוכלוסיית העיר). לעיר הגיעו ראשי ברית המועצות לרבות ליאוניד ברז'נייב ואלכסיי קוסיגין והוחלט על בניית העיר מחדש תוך מאמץ של כול המדינה והפניית משאבים בהתאם. רוב הילדים הוצאו מהעיר עם תחילת חופשת הקיץ של בתי הספר. מאמץ מיוחד הופנה למניעת התפשטות מחלות וטיפול פסיכולוגי בתושבי העיר. תוך זמן קצר לעיר הגיעו משלחות עם עובדי בניין מכול רחבי ברית המועצות. עד לרעידת אדמה מרכז העיר היה בנוי בעיקר בבנייה נמוכה, הבנייה החדשה הייתה רב קומתית ומודרנית. בניית העיר מחדש נמשכה כ-3.5 שנים. שכונות חדשות נבנו במרכז העיר ובאזורים החדשים מסביבה.
אפרים אלימלך אורבך
רשימות בימי מלחמה - יומנו של רב ארצישראלי בצבא הבריטי, תש"ב-תש"ד/1942-1944, (תשס"ח-2008)
הספר הוא רשימותיו של אורבך במהלך שירותו כרב צבאי בצבא הבריטי, בימי מלחמת העולם השנייה. הוא מתאר את פעילותו לרווחתם של החיילים היהודים, בכלל ולחיילים היהודים מארץ ישראל, בפרט, את הפעילות למען שרידי הקהילות היהודיות בצפון אפריקה ולמען "שארית הפליטה" באיטליה. הרשימות נערכו בידי אלמנתו, חנה אורבך, ובתו, רחל קרן.
פעילותו הציבורית
אפרים אלימלך אורבך נודע לא רק כחוקר פורה וכדמות מרכזית בעשייה המדעית בארץ, אלא גם כדמות ציבורית מוסרית מן המעלה הראשונה. לכל אורך שנותיו ופעילותו המחקרית והאקדמית, אורבך לא נמנע מלעסוק בענייני השעה, ליזום תוכניות ומהלכים לקידום המחקר והמדע, להיות שותף לפרויקטים הנוגעים לעם ישראל ולמדינת ישראל ולהביע את דעתו בנושאים השנויים במחלוקת, מנקודת ראות יהודית, חברתית ומוסרית.
Grand Theft Auto IV: The Lost and Damned
אשלי באטלר (1981-2013)
אשלי באטלר היא חברתו לשעבר של ג'וני וחברה בלוסט, מאז שהיא נפרדה מג'וני מצבה התדרדר והיא החלה להשתמש בסמים. סוחרי סמים חוטפים אותה למשך יומיים אבל ג'וני מציל אותה, ומאוחר יותר היא אומרת לג'וני לחטוף את רומן בליק (מGTA 4), בן דודו של ניקו. בסוף ג'וני אומר לה להסתלק ושהוא לא רוצה יותר קשר איתה. אחרי סוף המשחק אשלי מתקשרת לג'וני ואומרת לו שהיא נכנסה למכון גמילה. כעבור 5 שנים היא עשויה להתאבד בעקבות הרצח של ג'וני, או להירצח מיד אחריו.
יד שרה
תקציב
כל שירותי יד שרה ניתנים ללא תמורה, במתן פיקדון או בהשתתפות חלקית לכיסוי חלקי של ההוצאות.
יגאל לרנר
במקביל לתחומי העשייה, גם מלמד במוסדות אקדמיה שונים בתחומי ניו מדיה, בימוי ותוכן. נשוי באושר ואב לארבעה.
דורה גרשון
ביוגרפיה
נולדה בברלין כ"דורותיאה גרשון" למשפחה יהודית שהיגרה מפולין. היא החלה בקריירה כזמרת ושחקנית בלהקת תיאטרון נודדת. בשנת 1922 פגשה בבעלה הראשון פייט הרלן, שהיה אף הוא שחקן. גרשון התגרשה מהרלן בשנת 1924. לימים יביים הרלן את הסרט האנטישמי "היהודי זיס", אשר שימש כחלק ממתקפת התעמולה הנאצית שהכשירה את הלבבות לרצח העם היהודי בשואה.
אפולוניה
תולדות העיר
בתקופה הביזנטית המשיכה העיר לגדול ושמה שונה לסוזוסה (שם שפירושו עירו של הפודה). במאה החמישית והשישית הייתה העיר היישוב הגדול בשרון, אחרי קיסריה. בעיר הייתה כנסייה גדולה והתגוררו בה נוצרים רבים, לצד אוכלוסייה שומרונית גדולה (ייתכן שאחת המסורות השומרוניות שזיהתה במקום את קבר עלי הכהן מקורה בתקופה הביזנטית). בעיר התפתחה תעשיית זכוכית, ושטחה בתקופה זאת הגיעה ל־280 דונם. בתקופה זאת הייתה העיר עיר פרזות (כלומר לא מוקפת חומה).
דורה גרשון
ביוגרפיה
בשנת 1936 הצליחה גרשון לברוח עם קרוביה להולנד. בשנת 1940 נכבשה הולנד על ידי הנאצים. בשנת 1942 נתפסה גרשון כאשר ניסתה להימלט לשווייץ. גרשון ומשפחתה נשלחו למחנה המעבר ווסטרבורק, ומשם לאושוויץ, שם נספתה גרשון ב-14 בפברואר 1943.
אפולוניה
שרידים תת־ימיים
לפי עבודתה של ד"ר אווה גרוסמן, באפולוניה קיימת מעגנה קטנה ולא נמל. בסקר תת־ימי שבוצע בסוף שנות ה־90 כחלק מעבודת המאסטר שלה, מיפתה ד"ר גרוסמן את השרידים התת־ימיים שנמצאים בשמורת החוף. עקב השינויים שחלו בתנועת המים והחול, נחשפו בים שרידים חדשים שכללו כלי שיט וסחורות כדוגמת אבני ריחיים מבזלת ותותח ברזל.
תוכניות הבנייה באפולוניה
אזור אפולוניה נחשב לאחד מן האזורים המבוקשים למגורים במרכז הארץ, ובשנים האחרונות קיימות תוכניות לבניית 2,687 יחידות דיור באזור במסגרת תוכנית המכונה תמ"ל 1004/א. תוכנית זאת נתקלה במספר קשיים, המרכזי מביניהם הוא העובדה שחלק ממי התהום ומהקרקעות במתחם מזוהמים עקב הפעילות של מפעל תע"ש בעבר. לאחר מספר דיונים בערכאות שונות, כאשר בתי דין הפכו זה את פסק דינו של זה שלפניו, ביוני 2020 קיבל בית המשפט העליון את עתירתם המשותפת של ארגון אדם טבע ודין, עיריית הרצליה ותושבים, וקבע כי יש לאפשר דיון נוסף בתוכניות הבנייה באזור אפולוניה, לאור סקר סיכונים שיש לבצע באזור כדי לוודא כי הוא אכן ראוי למגורים וכבר איננו מהווה סכנה לבריאות הציבור. משום שסקר הסיכונים לא בוצע, נקבע כי יש לבטל את אישור תוכנית הבנייה. ב־12 ביולי 2021 הודיע ראש הוותמ"ל על ביטול התוכנית.
אזהרת מירנדה
בישראל קובע שבעת מעצרו של אדם יש להזהירו כי "אינו חייב לומר דבר העלול להפלילו, כי כל דבר שיאמר עשוי לשמש ראיה נגדו וכן כי הימנעותו מלהשיב על שאלות עשויה לחזק את הראיות נגדו". לפקודת הפרוצידורה הפלילית (עדות) אימץ את העיקרון שעל-פיו אסור להכריח אדם להעיד נגד עצמו, אך הוא מקבל עדות כזו אם היא ניתנה בהסכמת הנחקר (פירוט נוסף בערך זכות השתיקה).
נוסח האזהרה
נוסחה המדויק של ההצהרה אינו מחייב. כל נוסח שהוא שבו הובהר לחשוד שזכותו לשמור על שתיקה, ושדבריו עלולים לשמש כעדות נגדו במשפט, מבטיח שדבריו של החשוד יוכלו לשמש כראיה נגדו. אלא, שבכל נוסח אחר עלול להתעורר הספק האם אכן הובהרו לחשוד הזכויות שפורטו בהצהרה, ואילו לגבי נוסח ההצהרה הוסכם שלא יתעורר ספק כזה.
אננס
אננס בישראל
יבוא האננס נמצא לפיכך תחת ביקורת מחמירה של השירותים להגנת הצומח ולביקורת, ומדי פעם אף נעצר לחלוטין אם מתגלים מזיקים. התוצאה של המגבלות החמורות על יבוא האננס משתקפת מעת לעת במחירי הפרי.
הקפאה קריוגנית
בהקפאה קריוגנית הגוף לא זקוק למזון או לנוזלים, והוא שרוי בתרדמת שאינה תלויה באף גורם חיצוני. נכון להיום טרם הוקפא אדם בשלמותו והתעורר בזמן מאוחר יותר. איברים בודדים, לעומת זאת, ניתן להקפיא קריוגנית, והדבר מתבצע לפני ניתוחי השתלת איברים.
בבעלי חיים
חוקרים מנצלים הקפאה זו על מנת לשמר ידע, למשל לשמר זנים שהונדסו גנטית.
במחקר שפורסם ביולי 2018 חוקרים הצליחו להחיות שני מיני תולעים נימיות שהוצאו מקפאת-עד של כ-32-41.7 אלף שנים.
קולנוע וטלוויזיה
בסרט המתח "חמצן" (2021, נטפליקס), אישה צעירה נכלאת בתוך תא קריוגני, ועליה לשחזר כיצד הגיע לתוכו, כדי להיחלץ.
רובי שפירא
מותו
הובא למנוחות בחיפה ב-17 בדצמבר 2001, לאחר שארונו הוצב ביום ההלוויה באצטדיון קריית אליעזר.
אלכסיי קורופטקין
אלכסיי ניקולאייביץ' קורופטקין (ברוסית: Алексей Николаевич Куропаткин) (17 במרץ (29 במרץ לפי הלוח הגרגוריאני) 1848 - 16 בינואר 1925) היה גנרל רוסי. בשיא הקריירה שלו, במלחמת רוסיה–יפן, פיקד על הארמייה המנצ'ורית ולאחר מכן על כל כוחות היבשה הרוסים, וכיהן כשר המלחמה של האימפריה הרוסית בין השנים 1898–1904. פיקודו הלקוי היה בין הגורמים לתבוסת האימפריה הרוסית במלחמה זו.
יחסי נפאל–צרפת
מצד נפאל
באוקטובר 1966 ביקר המלך מהנדרה בצרפת והתקבל בברכה על ידי שארל דה גול.
ב-9 במרץ 2001 ביקר ראש ממשלת נפאל גיריג'ה פראסד קוירילה ביקור רשמי בצרפת.
מצד צרפת
ב-3 במאי 1983 ביקר נשיא צרפת פרנסואה מיטראן ביקור רשמי בנפאל.
השרירים המעוינים
השרירים המעוינים הם שני שרירים בגב: השריר המעוין הגדול (TA: Musculus rhomboideus major) והשריר המעוין הקטן (Musculus rhomboideus minor) המחברים את עצם השכם לעמוד השידרה. קווי המתאר המשותפים שלהם נראים כמעוין. הם פועלים יחד בהנעת עצם השכם לכיוון עמוד השדרה ובסיבובה כך שהחלל הגומתי של עצם השכם יפנה מטה.
לוארן מק ארק
מספר מלכים של דאל ריאטה טענו להיותם צאצאי לוארן ובהם: פרכאר פוטה, אינבכלאך מק פרכאר, סלבאך מק פרכאר, דונגל מק סלבאך ומוירדאך מק איינבכלאך.
מרכז שמעון ויזנטל
המרכז שם לעצמו למטרה להעצים סובלנות והבנה דרך מעורבות חברתית, חינוך ופעולות סוציאליות. המרכז מקיים הידברות על בסיס קבוע עם מגוון גדול של ארגונים ציבוריים ופרטיים ונפגש עם נבחרי ציבור, דיפלומטים וראשי מדינות מארצות הברית וממדינות זרות. בין התחומים הנוספים בהם מעורב המרכז: העמדה לדין של פושעי מלחמה נאצים, מלחמה ברשתות אודסא (ODESSA ארגון חברי SS לשעבר), חינוך לסובלנות ולזכר השואה, מדיניות במזרח התיכון, ומלחמה בארגונים נאו-נאצים ואתרי שנאה באינטרנט.
סניפים
בנוסף למרכז הנמצא בלוס אנג'לס קיימים לארגון סניפים בינלאומיים נוספים בניו יורק, מיאמי, טורונטו, ירושלים, פריז ובואנוס איירס.
אירלנד
טענה זו מעוררת חשד כי המוזיאון שומר גם על רכוש גזול ממלחמת העולם השנייה. המומחה לינן ניקולס שחקר את האשמות טען כי הן "חוסר מקצועיות משוועת" וטיהר את המוזיאון מכל אשמה. הטענה נלקחה ברצינות והאקדמיה המלכותית האירית פיקחה על החקירה, שתוצאותיה משנת 2006 זמינות ברשת.
נשיאת אירלנד מארי מקאליס, שאליה מוענה הטענה בראשונה, ביקרה את המרכז על כך שפרש "רשת של שקרים", והוסיף כי המרכז פגע בשמו הטוב של שמעון ויזנטל. המרכז ענה כי הוא הכין דו"ח בן 150 עמודים שיפורסם במאי 2008 לאחר שעורכי הדין של המרכז יסיימו לעבור עליו, אולם דבר טרם פורסם נכון לנובמבר 2008.
שעון מים
שעון מים (באנגלית: Water clock) הוא אמצעי למדידת זמן המבוסס על זרימה מווסתת (אחידה) של מים לתוך כלי קיבול מסוים או מחוצה לו (נפח לזמן).
פרס
ה-fenjaan הורכב מסיר גדול מלא במים וקערה דקיקה עם חור קטן במרכז תחתיתה, שהושמה לצוף בסיר. הקערה הייתה עשויה חומר הצפוף הרבה יותר מהמים. ברגע שהקערה הושמה לצוף במי הסיר, מים קלחו מבעד לחור הקטן בתחתיתה, וקצת לפני שנמלאה מים היא שקעה לתוך הסיר. המנהג היה לרוקן את הקערה ולאחר מכן להניח אותה שוב על המים בסיר, וכך הלאה, ולתעד כל פעם באמצעות הנחת אבן בצנצנת. על אף פשטותה, שיטה זו מביאה לקצב אחיד בקירוב של קליחת המים מבעד לחור שבתחתית הקערה (כאשר הקערה גלילית וצפיפותה גבוהה בהרבה מצפיפות המים, קליחת המים מגיעה מהר לשיווי משקל ומהירות שקיעת הקערה היא: כאשר \alpha הוא קבוע חסר ממדים ששווה ליחס בין שטח החור לשטח בסיס הגליל), ולכן היא הייתה ישימה לקערות בגדלים שונים, עבורן ניתן היה להעריך את יחידת הזמן שהן ימדדו לפי גודלן. לפיכך, כיוון שבכל פעם התהליך ארך משך זמן שווה, מספר האבנים בצנצנת ציין כמה זמן חלף.
בבל
בבבל, שעוני מים היו מהסוג של זרימה החוצה והיו גליליים בצורתם. השימוש בשעוני מים כאמצעי עזר לחישובים אסטרונומיים מתוארך לתקופת השושלת הבבלית הראשונה (1,600-2,000 לפנה"ס).
השעונים האלו היו מיוחדים בכך שלא נוסף לו אינדיקטור, כמו למשל חריצים במרווחים קבועים (כפי שנעשה במצרים). במקום זאת, שעונים אלו מדדו זמן "לפי המשקל של המים שזרמו מהם". הנפח נמדד ביחידות שנקראו qa. המשקל, mana (השם היווני ליחידת משקל של פאונד אחד), היה המשקל של מים בשעון מים אחד.
העולם היווני-רומאי
בנוסף, אסטרונום יווני, אנדרוניקוס מסירוס, פיקח על הבנייה של האורלוגין שלו, הידוע כיום כמגדל הרוחות (Tower of the winds), באגורה של אתונה בחצי הראשון של המאה ה-1 לפנה"ס. מגדל השעון המתומן הזה הציג בפני מלומדים וסוחרים גם שעוני שמש וגם צייני שעות מכניים. הוא הציג קלפסידרה ממוכנת של 24 שעות ואינדיקטורים לשמונה כיווני הרוחות, אשר מהם המגדל קיבל את שמו, כמו גם תצוגה של עונות השנה ומגוון תאריכים ותקופות אסטרולוגיות חשובים.
השפעת טמפרטורת וצמיגות המים על דיוק השעון
הקצב שבו נוזל זורם דרך עורק זרימה תלוי בצמיגותו של הנוזל. בקירוב, קצב הזרימה יחסי להופכי של הצמיגות. הצמיגות תלויה באופן משמעותי בטמפרטורה. נוזלים באופן כללי נעשים צמיגים פחות כשהטמפרטורה עולה, וההפך נכון לגבי גזים (בנוזלים קיים סדר קצר טווח במבנה המולקולרי והם מתנהגים בטווח הקצר כמו גביש - על כן הם ממירים בצורה יעילה אנרגיה קינטית לתנודות חום בגביש. טווח הסדר הגבישי מתקצר כשהטמפרטורה עולה ונעלם כליל במעבר צבירה לגז. בגזים לעומת זאת, הצמיגות יחסית לדיפוזיה של הגז, שיחסית לטמפרטורה). במקרה של מים, הצמיגות משתנה בפקטור של 7 בערך בין 0 ו-100 מעלות צלזיוס. כלומר, שעון מים יעבוד פי 7 מהר יותר ב-100 מאשר ב-0 מעלות. מים הם בערך 25% צמיגים יותר ב-20 מעלות מאשר ב-30 מעלות, ושינוי בטמפרטורה של מעלה אחת, בטווח זה של "טמפרטורת החדר", גורם לשינוי בצמיגות של 2%. לפיכך, שעון מים טוב יפגר או יאחר בחצי שעה ביום אם המים בו יהיו חמים יותר או קרים יותר במעלה אחת. כדי שיהיה מדויק עד כדי חריגה של דקה אחת ביום נדרש שהטמפרטורה שלו תוחזק קבועה עד כדי שינוי של 1/30 מעלות צלזיוס. אין שום עדות שזה נעשה בעת העתיקה, על כן שעוני מים עתיקים אינם מדויקים מספיק בסטנדרטים מודרניים.
טלי גבע
ביוגרפיה
היא למדה ספרות ומקרא לתואר ראשון במכללת אורנים ולאחר מכן למדה תואר שני בספרות השוואתית באוניברסיטת חיפה. לאחר סיום לימודיה באוניברסיטה חזרה לבית הספר התיכון בו היא עצמו למדה, והייתה מחנכת ומורה לספרות במשך למעלה משלושים שנה.
קריירה בכתיבה
ספריה מושפעים מז'אנר הריאליזם הקסום. הציר המעגן את עלילת הרומנים שכתבה הוא המטא-נרטיב הציוני אך כתיבתה עדיין חותרת לעיצוב משמעויות אוניברסליות.
משמר הנסיכים
הלווית המלך ג'ורג' החמישי
לאירוע זה אין שום תיעוד מצולם, למרות שנעשה ציור שלו לאחר הלווית המלך. ציור שמן, שצויר על ידי פרנק ברספורד כציור רשמי של אשכבת המלך הוצג בתחילה ב-1936 בתערוכה של האקדמיה המלכותית לאמנויות בבית ברלינגטון. הציור, שנקרא "משמר הנסיכים, שעה 12:15 אחר חצות, 28 בינואר 1936", נרכש לאחר מכן על ידי המלכה מרי כמתנת יום הולדת לבנה, אדוארד השמיני. בציור מתואר המלך כשהוא לבוש במדים של משמר הגרנדירים, שהוא היה קולונל כבוד שלהם, הדוכס מגלוסטר לבש מדים מלאים של רגימנט הפרשים העשירי, שבו הוא שירת והדוכס מקנט לבש מדים טקסיים של הצי המלכותי. הדוכס מיורק לא נראה במלואו בציור, למרות שבקצה בימת המת, מול המלך, ניצבת דמות במדים מלאים של חיל הרגלים. בנקודת זמן זו שירת הדוכס מיורק כקולונל ברגימנט של המשמר הסקוטי.
Deadmau5
צימרמן היה מועמד לפרס גראמי לשנת 2009 בקטגוריה "ההקלטה המעובדת מחדש הטובה ביותר (לא קלאסית)" על הרמיקס שביצע לשירם של מורגן פייג' וליסי, "The Longest Road". בשנת 2010 זכה בפרס הג'ונו בקטגוריה "אלבום הדאנס של השנה" על אלבומו For Lack of a Better Name. צימרמן ידוע בהופעותיו הססגוניות שבמסגרתן הוא מרכיב קסדה דמוית ראש עכבר.
מקור השם
שם הבמה של צימרמן "deadmau5" מנציח תקרית בה מחשבו האישי של צימרמן התקלקל. בדיקה מקיפה העלתה שהתקלה נבעה מעכבר שחדר למארז המחשב ומצא בו את מותו. חבריו של צימרמן ששמעו על התקרית החלו לכנות אותו בשם "הבחור עם העכבר המת", כינוי שקוצר ל-"עכבר מת" - dead mouse. צימרמן בחר לאמץ את הכינוי, אך לאחר שניסיון להירשם בשם משתמש זה לצ'אט כלשהו ומכיוון שהשם היה ארוך מידי הוא החליט לאייתו באופן שונה - Deadmau5. צימרמן מעדיף שלא להיקרא DJ, משום שעיקר ההופעה שלו כוללת שירים שהוא עצמו הכין.
חיים אישיים
בטקס פרסי ה-VMA 2010 שנערך בספטמבר 2010, פגש צימרמן את לינדזי אוונס, דוגמנית אמריקאית וכוכבת פלייבוי, והם התחילו להיפגש מאז. זמן קצר לאחר מכן אוונס עברה לטורונטו כדי לחיות עם צימרמן. הם נפרדו בספטמבר 2011. בספטמבר 2012 צימרמן התחיל להיפגש עם אמנית הקעקועים וידוענית הטלוויזיה, קט וון די. הם נפרדו אחד מהשנייה בנובמבר 2012 אך הם חזרו להיות ביחד זמן קצר אחר כך. ב-15 בדצמבר 2012, צימרמן הודיע בעמוד הטוויטר שלו שהוא הציע לה נישואים ושהיא הסכימה. השניים הודיעו כי הם יתחתנו באוגוסט 2013 אך לבסוף נפרדו בחודש יוני.
קניין חזקה
מהות החזקה
אף על פי שמה המשותף לחזקת ראייה, לפי מסקנות הדיונים התלמודיים שבפנינו אין ביניהם כל קשר. הריטב"א מוכיח זאת, מכך שבעוד שקניין חזקה נעשה דווקא על ידי פעולה בגוף הקרקע ואין די באכילת פירות הקרקע, הרי שחזקה בקרקעות נעשית דווקא על ידי אכילת פירות הקרקע, אך במעשה חזקה על הקרקע עצמה, כמו נעילת דלתה או תיקון גדר מסביב לה, אינו נחשב לחזקה. אך יש הסוברים שקיים קשר בין חזקת ראייה לקניין חזקה.
אופן הקניין
הקרקע נקנית על ידי החזקה משתי סיבות מרכזיות:
א. החזקה נותנת ביד הקונה שליטה בקרקע על ידי עשיית שינוי משמעותי בה. ב. במעשה החזקה מפגין הקונה את מעמדו כבעל הקרקע.
הקניין בעבדים
גם בעבד הקניין דומה, והוא מהווה שליטה ממשית על העבד, הנעשית בכך שהעבד משמש את רבו, על ידי התרת מנעלו, הולכת בגדיו אחריו לבית המרחץ, וכן כל מלאכה שדרך עבד לעשותה, ולא אדם אחר. בכך מופגנת בעלותו של האדון על העבד, שכן מלאכות מעין אלו אינן נעשות בדרך כלל אלא על ידי עבדים בלבד. כך גם אם העבד הפשיט את רבו (בבית המרחץ), רחצו, סכו בשמן, הלבישו והנעילו.
ז'ראר פיליפ
שנות המלחמה וצעדיו הראשונים באמנות המשחק
ז'ראר פיליפ נפטר בגיל 36 בלבד מסרטן הכבד, בעיצומה של עבודה קדחתנית על פרויקטים חדשים. הובא לקבורה בבית העלמין של היישוב ראמאטיאל (Ramatuelle), על יד סן טרופה, כשהולבש לפי בקשתו האחרונה, בבגדי ה"סיד" דון רודריגו מהמחזה של קורניי.
גנומיקה אישית
סוגיות נוספות
סוגיות פרטיות נוספות, דוגמת אפליה גנטית, איבוד אנונימיות והשלכות פסיכולוגיות אפשריות לדליפה של מידע גנומי, הועלו שוב ושוב כנקודות בעיתיות בתחום על ידי הקהילה האקדמית, כמו גם על ידי סוכנויות ממשלתיות שונות.
שוחט
מתנת זרוע לחיים וקיבה
פרשני התלמוד והשולחן ערוך מסבירים שאין השוחט יכול לטעון שאין הוא בעל הבהמה לתת ממנה מתנות. אלא אדרבה, בגלל שסתם שוחט הוא מוסמך כמומחה בדיני שחיטה סומכים עליו למנוע השחיטה אם עדיין לא הסכימו הבעלים לתת את המתנות;
אאידה מאדי דיאלו
אמנדה מאדי דיאלו (בצרפתית: Aïda Mady Diallo) היא סופרת ובמאית קולנוע מאלית, ילידת צרפת. היא המחברת של הרומן Kouty, mémoire de sang (2002).
ביוגרפיה
סרט הטלוויזיה של דיאלו, Karim et Doussou, הוא סיפור על נישואים מאליים עכשוויים, שהיה מועמד לפרס פסטיבל הקולנוע והטלוויזיה הפאן-אפריקאי בוואגאדוגו (FESPACO) לשנת 2011.
הבחירות הכלליות בבריטניה 1945
תוצאות הבחירות
בין האישים הבולטים שנבחרו לראשונה לפרלמנט בבחירות אלו היו ראשי הממשלה לעתיד הרולד וילסון וג'יימס קלהאן, וכן יו גייטסקל, מייקל פוט וריצ'רד קרוסמן.
דד קן דאנס
מוזיקה
השם Dead Can Dance משמעותו היא לנסוך חיים במשהו שהוא מת, או לא נמצא יותר בשימוש. הלהקה משתמשת בין השאר בכלי נגינה עתיקים, שכוחים או שלא נחשקים על ידי רוב המוזיקאים. עוד משמעות לשם היא הרעיון של נסיכת חיים בדומים, כפי שברנדן פרי אמר:
נבדל
עבירת נבדל
קביעת עבירת הנבדל נעשית ברגע ששחקן מקבוצתו של השחקן שנמצא בעמדת נבדל נוגע או משחק בכדור.
פוטבול
שחקן פוטבול אשר נמצא מעבר לאזור נייטרלי בעת הסנאפ נמצא במצב של אופסייד. אם נזרק דגל צהוב לסימון העבירה המהלך אינו נעצר ומתאפשר לקבוצה התוקפת להמשיך את המהלך. בסוף המהלך הקבוצה אשר לא ביצעה את העבירה מקבלת את האפשרות לבחור האם לבטל את המהלך האחרון ושהקבוצה שביצעה את העבירה תיענש עליה, או לאשר את המהלך ולבטל את העבירה.
הוקי רולר
שחקן הוקי רולר נמצא בנבדל כאשר הוא חוצה עם שתי רגליו את הקו האמצעי האדום אל תוך אזור ההתקפה של קבוצתו, לפני שהדיסקית חוצה אותו. אם שחקן שנמצא לפני הקו האדום באזור ההגנה מוסר אליו את הדיסקית, נעברת עבירת נבדל. אם השחקן עם הדיסקית עובר את הקו האדום לאזור ההתקפה בזמן שכבר נמצאים שם שחקנים, הוא רשאי למסור להם בלי לעבור על החוק.
שרה פינטו קואלו
היא מתה בשנת 1990 בפורטוגל.
מבשרת אדומים (E-1)
גאוגרפיה
השטח כלול כולו בשטח C בתוואי עוטף ירושלים ומנוהל מוניציפלית על ידי עיריית מעלה אדומים.
חשיבות אסטרטגית
לאור חשיבותו האסטרטגית של השטח לשני הצדדים, תוכניות ישראליות לבנייה בו נחשבות לקביעה חד-צדדית של עובדות בשטח, ומעוררות התנגדות בינלאומית, מעבר להתנגדות הרגילה לכל בנייה ישראלית מעבר לקו הירוק. גם בישראל תוכניות הבנייה שנויות במחלוקת, הנגזרת מהמתווה המיועד להסדר הקבע.
תוכניות בנייה ישראליות
בספטמבר 2009 התקיים טקס סמלי של הנחת אבן פינה לשכונת "מבשרת אדומים" בנוכחות ראש העירייה בני כשריאל ובמעמד השרים עוזי לנדאו ודניאל הרשקוביץ.
פסק דין מירנדה נגד אריזונה
השפעות ההחלטה
בעקבות פסיקת מירנדה נדרשו מחלקות המשטרה ברחבי ארצות הברית להודיע לחשודים על זכויותיהם לפי הפסיקה, במה שזכה לכינוי אזהרת מירנדה.